CELEX: 62020TN0225
Language: fi
Date: 2020-04-17 00:00:00
Title: Asia T-225/20: Kanne 17.4.2020 – FJ ym. v. EUH

27.7.2020   
            
            
               FI
            
            
               Euroopan unionin virallinen lehti
            
            
               C 247/17
            
         
      Kanne 17.4.2020 – FJ ym. v. EUH
      (Asia T-225/20)
      (2020/C 247/25)
      Oikeudenkäyntikieli: ranska
      
         Asianosaiset
      
      
         Kantajat: FJ ja seitsemän muuta kantajaa (edustaja: asianajaja J.-N. Louis)
      
         Vastaaja: Euroopan ulkosuhdehallinto (EUH)
      
         Vaatimukset
      
      Kantajat vaativat, että unionin yleinen tuomioistuin
      
                  —
               
               
                  kumoaa komission päätöksen, jolla kantajien kesäkuun 2019 palkkakuitit vahvistettiin, siltä osin kuin palkkakuiteissa sovellettiin ensimmäistä kertaa heidän palkkaukseensa sovellettavia uusia korjauskertoimia takautuvasti 1.8.2018 alkaen ja
               
            
                  —
               
               
                  velvoittaa komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantajat vetoavat kanteensa tueksi kahteen oikeudelliseen perusteeseen.
      
                  1.
               
               
                  Ensimmäisen kanneperusteen mukaan Euroopan unionin virkamiehiin sovellettavien henkilöstösääntöjen (jäljempänä henkilöstösäännöt) 64 ja 65 artiklaa on rikottu, yhdenvertaisen kohtelun periaatetta on loukattu ja on tehty ilmeinen arviointivirhe. Kantajat katsovat tässä yhteydessä, ettei vastaaja ole pystynyt toimittamaan heille seikkoja, joiden perusteella he voisivat ymmärtää, miksi heidän palkkaukseensa sovellettua korjauskerrointa on alennettu ja miksi korjauskerrointa on sovellettu takautuvasti, mistä aiheutuu erityisen huomattava velka.
               
            
                  2.
               
               
                  Toisen kanneperusteen mukaan henkilöstösääntöjen 85 artiklaa on rikottu, oikeusvarmuuden periaatetta on loukattu eikä huolenpitovelvollisuutta ole noudatettu. Kantajat väittävät, etteivät he ole kyenneet ennakoimaan palkkaukseensa sovellettavan korjauskertoimen poikkeuksellista takautuvaa alenemista viiteajanjakson aikana. Kantajien mukaan on niin, että koska henkilöstösääntöjen 85 artiklassa vahvistetut edellytykset eivät ole täyttyneet, komissio ei voi vaatia heitä palauttamaan useiden kuukausien palkkansa sen vuoksi, että korjauskerrointa on muutettu takautuvasti.